Diari Oficial de la Generalitat Valenciana


Sumari del DOGV 9729, del 21-11-2023 (2023/11926)

RESOLUCIÓ de 15 de novembre de 2023, de la presidenta de l'Institut Valencià de Competitivitat Empresarial (IVACE), de modificació de la Resolució, de 22 de maig de 2023, del president de l'IVACE, per la qual es convoquen les beques IVACE I+I Internacionalització + Innovació 2023, en matèries relacionades amb la internacionalització digital de les empreses.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9729

Data del DOGV
:   21-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11173


Data del document
:   15-11-2023

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial

RESOLUCIÓ de 15 de novembre de 2023, de la presidenta de l'Institut Valencià de Competitivitat Empresarial (IVACE), de modificació de la Resolució, de 22 de maig de 2023, del president de l'IVACE, per la qual es convoquen les beques IVACE I+I Internacionalització + Innovació 2023, en matèries relacionades amb la internacionalització digital de les empreses. [2023/11817]  
En data 1 de juny de 2023, es publica en el Diari Oficial de la Generalitat Valenciana núm. 9608 la Resolució, de 22 de maig de 2023, del president de l'Institut Valencià de Competitivitat Empresarial (IVACE), per la qual es convoquen les beques IVACE I+I Internacionalització + Innovació 2023, en matèries relacionades amb la internacionalització digital de les empreses, i es convoca les entitats de destinació col·laboradores en el seu desenvolupament.  
El segon paràgraf de l'article 5, Dotació dinerària de la beca. Pressupost de la convocatòria, disposa que:  
«El finançament d'aquesta convocatòria s'haurà d'efectuar a càrrec del pressupost de l'IVACE per als exercicis 2023 i 2024, dins de la línia pressupostària S8029000 - Formació dirigida a l'especialització professional en internacionalització, per un import de 600.000 € a càrrec del capítol VII i de 24.000 € a càrrec del capítol II. Aquesta línia és susceptible de ser finançada per la Unió Europea a través del Programa operatiu del Fons Social Europeu Plus (FSE+); addicionalment, i també a càrrec de la línia S8029000, encara que en aquest cas amb finançament exclusiu de la Generalitat. Aquestes dotacions pressupostàries estan condicionades a l'aprovació de la Llei de pressupost de la Generalitat per a 2024. La dotació pressupostària en 2023 és de 10.000 € a càrrec del capítol II i de 100.000 € a càrrec del capítol VII, i en 2024 és de 14.000 € a càrrec del capítol II i de 500.000 € a càrrec del capítol VII. L'actuació és susceptible de ser cofinançada pel Fons Social Europeu Plus (FSE+) 2021-2027 o qualsevol altre fons de la Unió Europea.»  
  
Vist l'informe de l'Àrea de Promoció Internacional de l'IVACE, de 10 de novembre de 2023, i en virtut del que disposa l'article 4 del Reglament d'organització i funcionament de l'IVACE, aprovat per Decret 4/2013, de 4 de gener, del Consell, resolc:  
  
Article únic: Modificació de la convocatòria  
Es modifica el segon paràgraf de l'article 5, Dotació dinerària de la beca. Pressupost de la convocatòria, amb la següent redacció:  
«El finançament d'aquesta convocatòria s'haurà d'efectuar a càrrec del pressupost de l'IVACE per a l'exercici 2023, dins de la línia pressupostària S8029000 - Formació dirigida a l'especialització professional en internacionalització, per un import de 600.000 € a càrrec del capítol VII i de 24.000 € a càrrec del capítol II.»  
Aquesta resolució entrarà en vigor l'endemà de la publicació de l'extracte d'aquesta en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, podrà interposar-se, en el termini d'un mes, recurs potestatiu de reposició davant la Presidència de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 15 de novembre de 2023.- La presidenta de l'IVACE: Nuria Montes de Diego.